ועדת העבודה, הרווחה והבריאות, כנסת 16, פרוטוקול מספר 492, 2005-09-22 09:00

חיים כץ: בוקר טוב לכולם.

חיים כץ: אנחנו מתחילים את ישיבת ועדת העבודה והרווחה בנושא הצעת חוק הגנת השכר (תיקון – דמי טיפול מקצועי-ארגוני מירבי), התשס"ה-2005.

ג'ודי וסרמן: בפני חברי הוועדה מונח נוסח מתוקן של הצעת החוק, אין בו שינויים מהותיים אלא בעצם הוא בא להבהיר את כוונת המציע: 1.

ג'ודי וסרמן: "בחוק הגנת השכר, התשי"ח-1958, בסעיף 25(א), בפסקה (3ב), במקום הסיפה המתחילה במילים "שר העבודה", יבוא – "דמי הטיפול המקצועי ארגוני יהיו בשיעור של 0.3% משכר העובד ולא יעלו על 0.3% מהשכר הממוצע כמשמעותו בסעיף 2 בחוק הביטוח הלאומי (נוסח משולב), התשנ"ה-1995.

ג'ודי וסרמן: "

חיים כץ: בדיון הקודם שמענו את כל נציגי הממשלה ואת נציגי ההסתדרויות.

חיים כץ: ביקשנו הבהרות ותשובות לשאלות ולא קיבלנו.

חיים כץ: אני מעלה להצבעה את הצעת החוק כפי שהוקראה.

חיים כץ: מי בעד?

חיים כץ: מי נגד?

חיים כץ: ההצעה נתקבלה: 4 בעד (לאה נס, אתי לבני, גדעון סער, חיים כץ) 1 נגד (שאול יהלום).

חיים כץ: תודה רבה, הישיבה נעולה.